**10 dage AT SØGE GUDS ÅND**

**med BØN**

**Dag 3 – Sejr ved Helligånden**

*”Hvad jeg mener, er: I skal leve i Ånden og ikke følge kødets lyst” (Gal 5,16).*

**Vidnesbyrd**

”Der var intet i ham [Jesus], hvor Satans spidsfindigheder fandt genklang. Han gav ikke sit samtykke til synden. End ikke i tankerne gav ham efter for fristelsen. Sådan kan det også blive for os. Hos Kristus var det menneskelige forenet med det guddommelige; han var rustet til striden ved Helligåndens nærvær, og han kom for at give os del i den guddommelige natur. Så længe vi i troen er forenede med ham, har synden ikke mere herredømme over os. Gud rækker efter troens hånd i os for at lede den til et fast greb om Kristi guddommelighed, så vi kan opnå fuldkommen karakter” (*Jesu liv*, 78).

Jerry var hårdtarbejdende. Han tilbragte det meste af sit voksne liv som en jernarbejder, der var med til at bygge broer og højhuse. Han var den, som kunne gå hundreder af meter over jorden på en jernbjælke og punktsvejse den til en anden jernbjælke. Men selvom Jerry var dygtig og hårdtarbejdende, ødelagde han også sin krop med alkohol, tobak, stoffer, kvinder og et vildt liv. Når som helst en kristen kom på arbejde, ville Jerry forfølge ham verbalt og følelsesmæssigt med håb om, at drive ham bort fra arbejdspladsen. Jerry hadede kristendom og kristne.

Da Jerry nærmede sig de 50, begyndte han at blive nedtrykt. En dag besluttede han at tage livet af sig selv. Da han kørte hjem for begå selvmord, så han et skilt langs motorvejen, hvor der stod Syvende-dags Adventistkirken. Helligånden lagde denne tanke i hans sind: ”Måske kan de hjælpe mig.” Så Jerry trak ind på parkeringspladsen, netop da menighedsskolen var ved at lukke ned for dagen. Han gik hen til skolelederen og mumlede noget om, at han havde brug for hjælp. Skolelederen gav Jerry mit telefonnummer og sagde, ”Dette er nummeret til vores pastor. Du burde ringe til ham.” Da Jerry ringede til mig denne aften, fortalte han, at han havde problemer og spurgte, om jeg kunne hjælpe ham. Jeg ringede til forstanderen og sammen skyndte vi os over til Jerrys hjem.

Jerry fortalte os alt og tilføjede, ”Jeg kan ikke tro, at jeg faldet så dybt, at jeg har lukket en pastor ind i mit hjem.” Han sagde, at han havde prøvet alt, hvad verden tilbød uden at finde mening i tilværelsen, så han havde besluttet at afslutte sit liv. Jeg sagde, ”Jerry, du har ikke prøvet alt, for du har ikke prøvet Jesus.” ”Du har ret,” sagde han med et selvtilfreds smil, ”så hvad skal jeg gøre for at prøve Jesus?” Jeg delte evangeliets enkle budskab og spurgte, ”Er der nogen grund til, at du ikke ønsker at modtage Jesus i dit liv?” Jerry sagde, ”Nej, for hvis han ikke gør noget for mig, tager jeg livet af mig selv.”

Da vi inviterede Jerry til at knæle sammen med os, bad jeg ham repetere en bøn efter mig. Lige efter, at vi havde sagt ”Amen!” greb Jerry min arm og sagde, ”Så du dette?” ”Så hvad?” spurgte jeg. ”Lige efter jeg sagde ”Amen!” åbnede jeg mine øjne og så en mand, som svævede over mit hoved med et meget ondt udtryk på sit ansigt, og så forsvandt han gennem loftet. Du er nødt til at tro på mig!” ”Jeg tror dig, Jerry,” sagde jeg. ”Hvordan har du det nu?” Efter et øjebliks eftertanke sagde han, ”Jeg har det godt, rigtig godt. Jeg har ikke haft det så godt i lang tid, hvis nogen sinde. Hvad er der sket med mig?” Jeg forklarede, ”Jerry, du har jo netop bedt Jesus om at komme ind i dit liv og tilgive dine synder. Han bor nu i dit hjerte. Den onde ånd, du så, prøvede at få dig til at begå selvmord, men Jesus drev ham ud.”

Stor glæde fyldte Jerrys hjem denne nat, så meget, at han ikke kunne sove. Han gik gennem sit hjem og fjernede al alkohol, tobak, ugeblade og alt andet, som han fandt syndigt. Hun puttede alt dette stof i en plastiksæk og begravede det to meter under jorden i sin frugthave. Næste dag kørte han til en planteskole og købte et træ til at plante oven på det, han havde begravet. Da jeg kom på besøg, viste han mig træet og sagde, ”Pastor, dette hul i jorden og det nye træ repræsenterer mit liv. Den gamle Jerry er begravet dernede og det nye frugttræ repræsenterer den nye Jerry, fordi jeg er begyndt at leve et nyt liv!”

**Bibeltekster at bede over**

* Joh 16,8-11 – Det er Helligåndens arbejde at overbevise os om synd og lede os til Jesus.
* Ezekiel 36,25.26 – Vi er blevet lovet et nyt hjerte, et nyt sind, et nyt liv.
* 2 Kor 5,17 – Hvis nogen er i Kristus, er han en ny skabning. Det gamle er forbi.
* Joh 8,36 – Du kan være virkelig fri gennem Jesus Kristus.
* 1 Thess 4,3 – Det er Guds vilje at du lever i sejr over synd.
* Rom 6,14 – Synden skal ikke længere have herredømmet over dig.
* Matt 5,29.30 – Adskil dig fra hvem som helst eller hvad som helst, der frister dig til synd.
* Rom 12,21 – Udskift negative mennesker og ting med positive mennesker og ting.
* Gal 5,19-26 – Kødets onde lyster kan underlægges Åndens frugt.

Hver dag, idet vi vender os mod Jesus og beder, modtager vi hans tilgivelse og nåde. Som Israels børn dagligt gik ud for at modtage manna fra himlen, således kan vi dagligt forny vores forhold til Jesus, Livets Brød (Joh 6,58). Ved at Helligånden arbejder i vores liv, bekender vi vores synder til Gud, accepterer Jesu retfærdighed på vores vegne and bliver i stand til at modstå Djævelens fristelser (Gal 5,16).

**Forslag til bøn**

* Kære Herre, jeg ved at det er din vilje, at jeg skal overkomme synd i din styrke. Fyld mig med din Helligånd og led mig til hele sandheden (Joh 16,13).
* I Jesu navn og ved hans blod truer jeg Satan og hans onde ånder i mit liv. Herre, driv Djævelen ud af mit liv og mit hjem. Lad kun sandhed og retfærdighed være hos mig.
* Kære Fader, mæt mit liv med din Helligånds nærvær. Må hans kraft flyde gennem mig i tjeneste for dem, der er fanget i synd. Bring dem til Jesus, så deres lænker kan blive brudt.
* Herre, hjælp mig at være tålmodig og venlig og vise din kærlighed og barmhjertighed mod dem, som irriterer og anklager os.
* Vi beder for dem, som tager sig af ældre og syge familiemedlemmer. Giv dem tålmodighed, styrke og kærlighed.
* Herre, let angsten for dem, der står over for en terminal sygdom. Give mod og Jesu fred.
* Vi beder for sabbatskole- og hjemmemissionsafdelingen i hver eneste lokalmenighed, idet de rækker ud med kærlig tjeneste, bibelstudium og personlig vidnetjeneste i deres nærområder.
* Vi beder om Helligåndens dåb af vores ungdom og ungdomsledere som lovet i ApG 1,8.
* Velsign de 100 dage med bøn (17. marts – 4. juli), som leder op til Generalkonferensen i 2020. Udgyd din Helligånd, idet vi beder for visdom og dit snare komme.
* Vi beder også for vores bønneliste med syv eller flere mennesker [nævn navne, hvis det er passende].
* Lokale bønneønsker:

**Forslag til sange**

Find salmer og åndelige sange, der passer til anledningen.